കോളേജുകള് തുറന്നു കളിചിരി ദിനം കോഴിക്കോട്: ഏകാന്തതയില് ഉഴറിപ്പോയ കാമ്ബസുകളില് വിദ്യാര്ത്ഥികളുടെ സംവാദങ്ങളും ആഹ്ലാദവും നിറഞ്ഞ ആദ്യദിനം. മാസ്ക്കണിഞ്ഞ് സാനിറ്റൈസറിട്ട് ഒന്നര വര്ഷത്തിനു ശേഷം ഇന്നലെ വീണ്ടും കലാലയ മുറ്റത്തെത്തിയപ്പോള് പലരും സന്തോഷ കണ്ണീര് പൊഴിച്ചു. പ്രൊഫഷണല് കോളേജുകളില് ഉള്പ്പെടെ പി.ജി വിദ്യാര്ത്ഥികള്ക്കും അവസാന വര്ഷ ബിരുദ വിദ്യാര്ത്ഥികള്ക്കുമാണ് ക്ലാസുകള് ആരംഭിച്ചത്. കൊവിഡ് മാനദണ്ഡങ്ങള് കര്ശനമായി പാലിച്ചുകൊണ്ടായിരുന്നു പ്രവേശനം. സാനിറ്റെസര് ചെയ്തെന്ന് ഉറപ്പുവരുത്തിയും താപനില പരിശോധിച്ചുമാണ് വിദ്യാര്ത്ഥികളെ ക്ലാസ് മുറികളിലേക്ക് കടത്തിവിട്ടത്. കൂട്ടംകൂടുന്നതും ഒന്നിച്ചിരുന്ന് ഭക്ഷണം കഴിക്കുന്നതും വിലക്കിയെങ്കിലും പലരും നിയന്ത്രണങ്ങള് പലപ്പോഴായി മറന്നു. ഒന്നിച്ചു കൂടിയതോടെ സെല്ഫി എടുക്കലായിരുന്നു കാമ്ബസിലെ പ്രധാന കാഴ്ച. പുസ്തകങ്ങളും ഭക്ഷണ സാധനങ്ങളും പരസ്പരം കൈമാറുന്നതിന് കര്ശന വിലക്കാണ് ഏര്പ്പെടുത്തിയിരുന്നത്. ക്ലാസ് മുറികള്, ലബോറട്ടറികള്, ലാബ് ഉപകരണങ്ങള് എന്നിവയെല്ലാം കോളേജ് അധികൃതരുടെ നേതൃത്വത്തില് നേരത്തെ സാനിറ്റൈസ് ചെയ്തിരുന്നു. ഓണ്ലൈന് ക്ലാസുകളില് പഠിപ്പിക്കാന് കഴിയാതെപോയ ലാബ് ക്ലാസുകള്ക്കാണ് തുടക്കത്തില് പ്രാധാന്യം നല്കുന്നത്. ഹോസ്റ്റലുകളും മെസുകളും മാനദണ്ഡങ്ങളോടെ പ്രവര്ത്തനം ആരംഭിച്ചു. ഈ മാസം 18 മുതല് കോളേജുകളിലെ എല്ലാ ക്ലാസുകളും ആരംഭിക്കും. അതുവരെ ഓണ്ലൈന് ക്ലാസുകള് തുടരും. പി.ജി വിദ്യാര്ത്ഥികളെ മുഴുവന് ഉള്ക്കൊള്ളിച്ചായിരുന്നു ക്ലാസ്. പതിവ് സമയ ക്രമമനുസരിച്ചാണ് ക്ലാസുകള് നടത്തുക. ബിരുദ വിദ്യാര്ത്ഥികള്ക്ക് ഒരു ബാച്ചായി പരിഗണിച്ച് ഇടവിട്ട ദിവസങ്ങളിലാണ് ക്ലാസ്. ആഴ്ചയില് 25 മണിക്കൂര് അദ്ധ്യയനം വരുന്ന രീതിയിലാണ് ക്രമീകരിച്ചിരിക്കുന്നത്. കോളേജുകള് ശനിയാഴ്ചയും പ്രവര്ത്തിക്കും. എന്ജിനിയറിംഗ് കോളേജേുകളില് നിലവിലുള്ള രീതിയില് ദിവസവും ആറുമണിക്കൂര് ക്ലാസ് നടക്കും. കൊവിഡ് വ്യാപനത്തോടെ കഴിഞ്ഞ വര്ഷം മാര്ച്ച് പകുതിയിലാണ് കോളേജുക ള് അടച്ചിട്ടത്.